mteb/NusaParagraphTopicClassification huggingface dataset:
Elu pernah ngadepin situasi kagak terduga yang butuh dana banyak bener dan kudu cepet juga? Pas entu pasti elu sadar kan, pentingnye nyiapin dana darurat? Keluarga aye pernah ngalamin kondisi di mane kite butuh dana banyak dan secepetnye buat pemeriksaan dan pengobatan aye yang pas entu sakit perut parah. Karena kondisi sakit perutnye aye, enyak dan babeh aye kudu punya dana yang banyak dan cepet buat biaya pemeriksaan dan pengobatannye aye di beberape rumah sakit. Nah untung aje, enyak aye udeh nyiapin dana darurat. Akhirnye aye pun bisa segera diperiksa di beberape rumah sakit dan diobatin karena enyaknye aye udeh nyiapin dana darurat.
Para pejuang bangsa udeh mengorbankannye segenap jiwa, dan raga untuk meraih ntu kemeredekaan Indonesia. Sebagai bangsa yang udeh merdeka adalah tinggal menjaga kemerdekaannye, dan terus berkarya untuk memajukannye, dan mengharumkannye nama bangsa di kancah dunia. Setelah Indonesia mengumumkan kemerdekaannye pada 17 Agustus 1945, udeh bejibun anak bangsa yang menginspirasi dari berbagai profesi dengan membawa harum Indonesia di mata dunia. Dari dunia olahraga, misalnye. Lewat filosofi Olimpisme dan sumpah “Demi Kejayaan Olahraga dan kehormatan negeri”, atau “ For the glory of sport and the honor of our teams“, para atlet Indonesia terus berjuang segenap daya dan upaya demi mengharumkan nama bangsa. Nama lengkapnye Lucia Fransisca Susi Susanti. Lahir di Tasikmalaya 11 Februari 1971. Susi berhasil merebut emas Olimpiade Barcelona 1992. Medali emas ntu adalah medali emas pertama Indonesia selama mengikuti olimpiade dan menjadi sejarah yang selalu dikenang. Susi juga merupakan salah satu pemain yang mendapatkan gelar Hall Of Fame dari World Badminton Federation.
Ari êni Tasya ngêlakuin kêgiatan rutin saban arinyè. Diè mêrupakan karyawan swastè nyang wayah êni bêgawè dari rumèh. Jadwal gawènyè dimulè jêm 8 pagi ampè jêm 4 sorè, saban Sênèn ampè Sabtu. Tasya dêmên bangat olahragè.  Karna kêgiatan sêari-arinyè banyak dilakuin di rumèh, Tasya jadi punyè banyak waktu buat bêolahragè. Bêbêrapè di antarè nyang sêring diè laluin adalah lari sorè amè yoga. Bèrès bêgawè, Tasya tumannyè lari kêliling komplèks. Kalo lagi ujan, diè cukup yoga ajè di kamarnyè. Diè punyè prinsip bahsa idupnyè kudu sêimbang antarè kêidupan pribadi amè gawèan. Mênurutnyè, olahragè cukup ampuh pêranti ngilangin strès sêudèh bêgawè sêarian amè ngêjalanin rutinitas nyang padêt.
Itu dari sebelah ukurannya. Ini kita omongin bagian dalemnya. Bagian dalem ini kayak prosesornya. Laptop punya daleman prosesor yang lebih tinggi pastinya dari notebook. Ini nyesuain ama ukuran juga. Laptop yang ukurannya gede, kagak bakal cepet ringseg dipakein prosesor yang lebih gede. Soalnya, mesin yang tinggi gitu biasanya berat ama bikin cepet panas. Kalo dari bentuknya terlalu kecit kayak notebook, nanti kagak tahan lama. Udah gitu, notebook dikasih prosesor yang ngehemat daya, biar batrenya lebih tahan lama. Selaen prosesor yang lebih tinggi dibanding notebook, laptop juga dikasih VGA diskrit. Ini biar bisa ngolah grafis yang susah. Makanya, orang yang sering maen gem ama desainer grafis lebih milih laptop dibanding notebook.
Lagu-lagu daerah Betawi biasanye memiliki beberapa unsur khusus, seperti berisi nilai-nilai leluhur, atau nasihat yang dibawakannye dengan pantun yang bersifat jenaka dan menghibur. Selain ntu, bejibun dari lagu-lagunye daerah Betawi yang biasanye dalam pementasannye liriknye dapet diubah-ubah sesuai dengan ide yang ingin disampaikannye si penyanyi. Meski begitu, nada dan beberapa baris lirik tidak diubah agar tetap menjadi ciri dari lagu tersebut. Lenggang Kangkung adalah salah satu lagu yang tercatat sebagai lagu daerah DKI Jakarta yang dipopulerkannye oleh penyanyi asal Jakarta, Lilis Suryani. Sejak usia dini, beliau mulai membenamkan dirinye dalam dunia musik. Bahkan, beliau mendapatkannye tawaran tampil di Istana Negara, dan beberapa tempat bergengsi lainnye. Kagak diketahui siape sebenarnye pencipta lagu Lenggang Kangkung. Konon, lagu ntu diciptakannye pada masa penjajahannye Belanda. Dengan tema percintaannye, atau kehidupan sosial pada umumnye, lagu ntu seperti sindiran yang kurang harmonis tentang kehidupan keluarga. Pengaruh pantun Melayu sangat kuat dalam lirik ntu. Liriknye sangat sederhana dan mudah dipahami. Lenggang Kangkung berarti “tidak peduli” atau “tidak tahu apa-apa”. Dalam urusan cinta, melepaskannye diri dengan pasangan anda dapat menyebabkannye pertengkaran, dan perselisihan. Lenggang kangkung mengacu pada ketidak pedulian atau tindakan sewenang-wenang.
Aye pertama kali punya laptop pas SMP. Aye selalu pake entu alat teknologi buat kegiatan sehari-harinye aye, mulai dari nugas sampe nge-game. Nah kagak kerasa, aye udeh kuliah dan aye tetep make entu laptop. Tapi entu laptop akhirnye makin lama makin lambat. Pas kuliah semester 4, akhirnye aye pake laptop bekas empoknye aye. Tapi kagak bertahan lama, entu laptop main lama juga makin kagak tertolong. Akhirnye, aye pun beli laptop baru pas kuliah semester 6. Aye beli yang spesifikasinye udeh makin canggih dan kegunaannye kagak kalah sama alat teknologi terkni laennye. Akhirnye, aye pun bisa ngerjain tugas aye dengan lancar karena udeh punya laptop yang baru.
Bola basket rupanye udeh jadi gacoannye atau salah saatu olahraga populer di dunia, selain sepak bola. Dalam sebuah game, bola basket dimainkannye oleh 2 tim, yang beranggotakan lima pemain. Namun, semua pemain memiliki hak bermain yang sama, kagak ada penjaga ring, atau penjaga gawang seperti dalam permainan sepak bola. Ntu olahraga adalah salah satu olahraga populer yang udeh bejibun diminati orang-orang di Amerika Serikat, dan penduduk di belahan bumi lainnye, seperti Amerika Selatan, Eropa Selatan, Lithuania, hingga Indonesia. Kagak sedikit kompetisi bola basket digelar setiap tahun, seperti British Basketball League (BBL) di Inggris, National Basketball Association (NBA) di Amerika, hingga Indonesia Basketball League (IBL). Cara bermain ntu olahraga kaga begitu susah, makanye dari umuran bocah pun udeh pade demen sama ntu olahraga, sampe-sampe ntu olahraga jadi salah satu game di tempat game kaya timezone misalnye.
Ngêlakuin aktipitas krèatip kayak ngêlukis makè cat aèr bisè ngêbantu ngurangin strès. Ngêlukis makè cat aèr bakal ngêbantu ngèksprèsiin diri sêhinggè ngurangin kêcêmasan. Buat nyang baru mulè hobi ngêlukis makè cat aèr, bêrikut êni tipsnyè. Buat sêorang pêmulè, nentuin pêrabotan ngêlukis têrmasup susèh-susèh gampang. Êlu bisè bêli cat aèr amè koas nyang udèh atu sèt karna di dalêmnyè udèh kêsêdiè bêrbagè warnè cat aèr amè koas nyang êlu butuhin. Têrus, carilah têmpat nyang kêrasan buat ngêlukis. Têmpat nyang kêrasan bakal bêpêngaruh padè prosès amè hasil lukisan. Sêlanjutnyè, sêbagè pêmulè êlu bisè nyonto carènyè dêngan nonton tutorial di YouTube. Liwat pidio tutorial êlu jugè bisè tau tèknik-tèknik dasar ngêlukis makè cat aèr.
Adè ungkapan nyang nyêbut kalo têtanggè adalah sodarè êlu nyang paling dêkêt. Kalo adè hal-hal nyang têrjadi di rumèh, têtanggèlah orang-orang nyang lêbih sigap ngêbantu karna bêradè di dêkêt êlu. Ntulah salèh atu dari banyak alêsan idup bêtêtanggè ntu bêgono pênting. Pêrlu jugè bagi êlu buat ngajarin bêtêtanggè padè bocah sêjak dini. Êlu bisè ngêmulènyè dêngan ngênalin, bêkunjung, ampè kêlibat atu amè laèn dêngan têtanggè. Nyadarin adènyè orang laèn nyang bêpêran di lingkungan sêkitar ngêjè bocah kagak ègois amè sombong. Diè bisè nyadarin kalo duniènyè kagak tibang adè diè sêorang atau kêluargè intinyè. Hal êni jugè penting diajarin kê bocah sêjak kêcit dalêm ngasah kêpêkaan rasè amè èmpatinyè têradêp orang laèn.
Saya pernah solat disalah satu masjid di kota malang, pakaian yang saya gunakan adalah gamis + jilbab paris. Waktu itu ada sekelompok akhwat yang berada disana, saya senyum sambil menanyakan dimanakah penyimpanan mukena. Mereka tidak menunjukkan lalu berkata "kok jilbabnya nggak panjang? Kan hijab harus menutupi dada. Rumah Allah lo ini." saya senyum aja, terus cari sendiri tempat mukena. Sejak saat itu saya memutuskan nggak akan pernah lagi solat disitu, saya tau yang disampaikan bagus, saya tau yang disampaikan adalah syariat. Tapi bagi saya cara penyampaiannya itu enggak banget. Sebel banget waktu itu, saya ngerasa mereka udah booking tempat di surga gitu hehehe. Dan setau saya diatas ilmu ada akhlak. Beberapa bulan setelahnya, saya melihat mbak mbak di twitter menceritakan jugak hal serupa hehehe. Semoga masjidnya membaik, rumah Allah itu boleh kok dimasuki pendosa seperti saya yang sedang ingin mencari ampunannya. Moon maap nih ya
Salah satu hari besar dalam agamanye aye – ya entu Islam – adalah Hari Raya Idul Fitri atau lebaran. Waktu aye kuliah semester satu, jadi kemungkinannye lebaran taon 2018, pas paginye aye ngelakuin ibadah Hari Raya Idul Fitri, ya entu salat eid. Terus setelah salat eid, aye silaturahim ke tetangge. Abis entu, aye silaturahim ke keluarganye aye yang di deket rumah. Abis entu, baru deh aye pergi ke rumah nenek-kakeknye aye bareng enyak-babehnye aye. Nah pas sampe di rumah nenek-kakeknye aye, ternyate udeh ade keluarganye kakek aye. Aye pun salaman sama mereka. Eh ternyate, ade kakak sepupu aye yang cakep. Udeh cakep, tinggi pula. Bener-bener seneng aye pas hari raya Idul Fitri taon 2018 entu!
Adè suatu adêgan nyang cukup mêngênè di pèlêm Mêrèka Bilang, Saya Monyèt! Adjêng dèwasè kêtêmu gacoannyè di sêbuah di sêbuah kapè. Gacoannyè mintè tolong pêmaèn piano di kapè ntu buat maènin sêbuah lagu kêpadè Adjêng nyang udèh bêrhasil nulis cêrpèn dèwasè pèrtamènyè. Têrus kamèra bêgêrak kê arah pêngunjung atu kê pêngunjung laènnyè nyang padè ngêjulidin Adjêng. Mêrèka nganggêp kêsuksèsan Adjêng adalah bêrkat bantuan gacoannyè nyang mêrupakan pênulis sènior. Pêsên nyang mao disampèin Djènar adalah bahwa saban orang bakal sêlalu ngêhakimin orang laèn, padahal mêrèka kagak tau apè-apè têntang orang nyang dihakimin ntu. Apè lagi, yè, pêsên nyang mao Djènar sampèin? Silakan nonton pèlêmnyè liwat aplikasi Bioskop Online.
Ape aje barang elektronik yang elu tau? Elu tau rice cooker atau magic com kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Elu tau kan, kalo nasi entu badokan pokoknye negara kite? Karena nasi kudu kita badog tiap harinye, tentunye kite perlu punya rice cooker atau magoc com atau barang elektronik dapur buat memasak nasi di rumah. Elu bisa pilih kapasitas pemasak nasi yang sesuai dengan jumlah anggota keluarga supaye elu bisa bikin takeran nasi yang pas, kagak berlebihan dan pastinye jangan sampe kekurangan juga. Selain entu, elu kudu perhatiin juga cara rawat entu rice cooker katenye supaye lebih tahan lama. Nah menarik dan bermanfaat bener kan?
Di antarè bangunan nyang adè di Jalan Bima, Bandung, adè sêbuah bangunan nyang paling ngênarik pêratian. Têrnyatè bangunan êni adalah sêbuah pêrpustakèan mikro. Bima Microlibrary êni adalah perpustakèan nyang bêdiri di Taman Bima sêjak 2016. Ruang pêrpustakèannyè adè di lantè duè. Uniknyè, sisi luar bangunan pêrpustakèan dibangun dari bêkas kotak ès krim nyang puguhnyè udèh didaur ulang. Kagak tibang désainnyè nyang unik, tapi kalo diliat dari bagian luar, èmbèr-èmbèr bêkas ès krim ntu ngêbêntuk kodê binèr nyang artinyè "buku adalah jêndèla ilmu". Sêmoga dêngan adènyè pêrpustakèan êni bisè ningkatin minat bacè amè litêrasi masarakat. Kolèksi bukunyè juga cukup lêngkêp, adè sêkitar 500-an. Jangan lupè mampir kê mari, yè.
Dodol ntu atu dari segale macem gegaresan nyang mayan dikenal di Indonesia. Gegaresan eni didemenin gare-gare rasenye nyang manis, kenyel, ama legit. Dodol di Indonesia ge ade banyak macemnye. Nyang paling dikenal mah dodol betawi ama dodol garut. Ade juge pake perase buah biar kaga ngebosenin kaye duren ama nangke. Biasenye dodol ntu dibikin tibang pake tepung ketan, gule jawa, ama santen. Gegaresan nyang biase dipake buat hajatan kalo engga di pestipal jajanan eni bisa awet ampe beberape taun soalnya pembuatannya nyang make bahan alami bagen kaga pake pengawet ge. Waktu bikin dodol biasenye lama amet, ampe dua belas jem.
Saking hobynya ama nyang namanye olahraga, jadi dari SMP pan udeh ade tuh ye nyang namanye ekstrakulikuler nah aye cobain tuh semua olahraga nyang ada. Tapi, teryata di SMP tuh ekskulnye kaga banyak, paling olahraga mah basket ama futsal. Nah, futsal juga kaga ada tuh nyang tim buat cewe, semua timnye cowo. Nah, pas SMA tuh angkatan aye mulai bikin tim futsal buat cewe. Yang maen juga belom terlalu banyak, tapi ada dah buat jadi satu tim ama cadangan. Dari situ tuh udeh banyak tim-tim futsal cewe,  trus sering ikut sparing tuh antar sekolaan. Nah, dari situ tuh mulai banyak nyang ikut gabung, trus udeh juga mulai ikut-ikut lomba trus pernah juga ampe menang.
Tiap harinye aye bangun jam 5 pagi buat ngelaksanain kegiatan rutin kegamaan. Jam 5 pagi entu biasanye aye bangun langsung ke toilet buat wudhu abis entu salat Subuh. Nah biasanye sih aye tidur lagi abis Subuh. Entar bangun lagi jam 8-an buat siap-siap ngelaksanain kegiatan laennye, kalo pas kuliah ya kuliah, kalo pas skripsi ya ngerjain skripsi. Nah entar pas jam 12 siang, biasanye aye istirahat sebentar sambil nunggu azan buat salat Zuhur. Abis solat Zuhur, aye makan, terus lanjutin aktivitas harian aye laennye. Nah pas udeh sore, aye bakalan ngelaksanain kegiatan rutin keagamaan laen selanjutnye, ya entu salat Ashar. Pun malem aye masih ade dua jadwal buat laksanain kegiatan rutin kagamaan aye, ya entu salat Maghrib abis entu salat Isya. Jadinye kegiatan rutin tiap hari agamanye aye entu salat 5 waktu.
Jalan santai ntu merupakan salah satu jenis olahraga yang murah, dan kaga ribet. Jika kite termasuk orang yang kagak terbiasa melakukan olahraga berat, tetapi ingin menurunkan berat badan, kite bisa banget dapat mencoba jalan santai. Jalan santai ntu dengan ritme cepat selama 30 menit dapat membakar sekitar 150 kalori di dalam tubuh. Dengan terbakarnye kalori, jaringan lemak berlebih di dalam tubuh pun akan terpangkas sehingga ntu berat badan kite juga ikut berkurang. Agar manfaatnye ntu jalan santai yang satu ini bisa lebih optimal, kite juga disarankannye untuk menjalani pola makan sehat. Olahraga jenis ape aje pun, termasuk jalan santai, sangat bermanfaat untuk memelihara kesehatan jantung. Ketika kite rajin bergerak atau sering jalan santai, sirkulasi darah di dalam tubuh akan lebih lancar. Olahraga rutin juga baik untuk menurunkan tekanan darah dan kolesterol. Dengan rutin bergerak, dan melakukan jalan santai, risiko kite terkena penyakit jantung pun akan menurun.
Orang yang punya WA (whatsapp) sekarang make itu bukan cuman buat ngobrol atawa kerjaan yang kagak semenggah aja. Dari WA kita bisa juga dagang di sono. Sejak WA ngelengkepin fitur update status, banyak orang yang pamerin poto dagangannya lewat status WA itu. Kebanyakan orang yang dagang lewat WA itu dagangannya baju atawa masakan. Ada emak-emak yang awalnya iseng doangan tiap abis masak jia potoin masakannya. Dari sono, ada orang yang ngiler. Abis itu, jia nanya-nanya dah, sekalian jia pesen masakan itu. Emak itu makin demen motoin masakannya terus jia taro di snap WA orang bilangnya. Dari awalnya cuman iseng, lama-lama jia jadiin usaha makanan kayak katering.
Ada lagi maenan yang udah dari dulu, tapi ampe sekarang masih boleh dimaenin. Permaenan ini namanya The Sims. Buat orang-orang yang dari dulu demen maen komputer ama maen permaenan komputer bakal tau ama permaenan ini. The Sims itu permaenan yang ngebuat kita kayak terjun di dalemnya. Soalnya, permaenan ini ngegambarin kehidupan seari-ari, jadi kayak beneran. Banyak orang yang kagak punya kerjaan di luar rumah, akhirnya nyari hiburan laen kayak maen The Sims ini. Ada juga orang yang kagak idep maenin The Sims, gara-gara bingung mau mulainya dari mana. Buat yang keblinger mau mulai maennya dari mana, begini caranya. Pertama, nyari gawean. Di The Sims 1 ama 2, buat nyari gawean ini caranya rada kuno, soalnya masih pake koran atawa komputer. Kalo di the Sims 4, nyari kerjanya udah bisa lewat hape. Kedua, belajar masak. Percis kayak idup beneran, karakter di The Sims juga perlu makan, jadi kudu bisa masak. Ketiga, begaul ama lingkungan. Cuman, di sini kita juga bisa milih mau jadi orang yang menyendiri atawa nyari pergaulan. Terakhir, kita bisa ngembangin kemampuan kerja kita, biar bisa dapet duit yang banyak.
Jibril ngêbawè kabar bahwa Nabi Zakaria bakal dikarunièin sêorang bocah nyang rosa amè bêkuasa kayak Nabi Ilyas. Awalnyè, Nabi Zakaria kagak pêrcayè hal ntu. Alêsannyè karna wayah ntu diè udèh bêrusiè tuè, yakni sêkitar 77 atau 92 taun. Bininyè jugè adalah sêorang wadon nyang mandul. Malaèkat Jibril têrus ngêbalês bahwa Nabi Zakaria kagak bakal bisè ngomong ampè bocahnyè lahir. Diè kagak pêrcayè dêngan kabar nyang dibawè olèh sang malaèkat. Eh, bênêr ajè. Nabi Zakaria têrus kêilangan kêmampuannyè buat ngomong. Diè ngêjadi gagu hinggè bocah lanangnyè lahir kê duniè. Padè mulènyè, kêrabat Nabi Zakaria mao namèin bocah ntu Zakaria, samè kayak namè babèhnyè. Tapi, hal êni ditolak amè ênyaknyè, Èlisyeba. Êmaknyè pèngèn ngasih namè Yahya kêpadè orok mungil ntu.
Penemuan internet mulai mengubah transmisi sinyal analog yang digunakan oleh radio konvensional ke sinyal digital. Radio internet (dikenal juga sebagai web radio, radio streaming dan e-radio) bekerja dengan cara mentransmisikan gelombang suara lewat internet. Prinsip kerjanye ntu hampir sama dengan radio konvensional yang gelombang pendek (shortwave), ya ntu dengan menggunakan medium streaming berupa gelombang yang kontinu. Sistem kerja ntu memungkinkan siaran radio terdengar ke seluruh dunia asalkan pendengar memiliki perangkat internet. Ntulah sebabnye bejibun orang yang pade menggunakan radio internet untuk mengobati rasa kangen pada daerah asalnye. Di Indonesia, umumnye radio internet dikolaborasikan dengan sistem radio analog oleh stasiun radio teresterial untuk memperluas jangkauan siarannye.
Dreame cordless vacuum cleaner V12 mêrupakan mêsin pêrêsik nyang punyè kêgancangan bêmacêm-macêm dari sêkitar 150.000 rpm. Dreame V12 adalah modèl baru dari Dreame nyang karang punyè kêrosaan canggih sêgêdé 185 AW amè punyè dayè 550 watt, sêdêngkan mêsin pêrêsik sêbêlonnyè dayènyè 450 watt. Kagak kayak mêsin sêbêlonnyè, panèl baru mèrêk êni ngêgunèin impeller èkstra supêrior dêngan sistim aliran udarè kêpasang. Suarè ribut nyang dihasilin gè lêbih sêdikit dibanding nyang sêbêlonnyè. Bêbêrapè pitur unggulannyè adalah punyè 6 pitur pêrêsik, 150,000 rpm montor kêgancangan tinggi, pêngopêrasian hinggè 90 mênit dêngan kapasitas batrè 3000 mAh nyang bisè ngêjangkau 170 m² ruangan gêdé, bisè ngêrêsikin bêbêrapè jênis ubin makè koas bentuk V, tingkat ngêrêsikin tungau hinggè 99,9% dêngan dayè sêdot rosa ngêjangkau jauh kê dalêm kaèn, amè bisè ngêlacak status waktu ngêrêsikin makè LCD HD pênuh warnè.
Elu pernah kagak destinasi tempat wisata alamnye ke Pulau Padar? Nah letaknye entu pulau di Nusa Tenggara Timur. Pulau Padar entu pulau ketiga paling gede di kawasan Taman Nasional Komodo. Kondisi fisiknye elu kudu fit soalnye ade banyak aktivitas hiking yang bisa elu lakuin. Salah satu cara terbaek buat nikmatin entu keindahan pulau emang kudu naekin bukit-bukit. Nah dari atas bukit, baru deh elu bisa liat pemandangan pasir yang kesapu ombak pantai sampe cantiknye pulau lain. Elu bisa mulai ngedaki pas dini hari kalo elu mau liat pemandangan sunrise. Nah tapinye, elu juga bisa ketemu sama binatang liar, misalnye rusa pas nurunin bukit menuju pantai.
Proliga 2023 bakal dibukè amè duèl Grêsik Pètrokimia lawan Bandung BJB Tandamata, padè Kêmis, 5 Januari 2023 jêm 12.00 WIB. Jalannyè laga di GOR Sabilulungan, Bandung, bisè disaksiin liwat live siaran langsung Vidio amè tayangan Moji TV. Buat menyaksiin dèrètan pêrtandingan Proliga 2023 sêcaè gratis, pênggêmar bola poli bisè ngunjungin situs vidio.com atau ngunduh aplikasi Vidio di Play Store amè App Store. Mêski tayangan bisè diaksès gratis, pêngggunè têtêp dimintè ngêjè akun Vidio pêranti masup dêngan ngêgunèin surèl atau nomor tèlpon aktip. Abis masup, pênggunè bisè milih kê mènu utamè halaman Vidio. Pilih katêgori "Sports", sêhinggè nongol sêjumlèh pilihan kumpeêtisi dari Liga Inggris, NBA, ampè Proliga 2023. Pilih ikon "Proliga 2023", dan tonton pêrtandingan sêsuè amè jadwal jêm tayang pêrtandingan. Carè laènnyè, êlu bisè milih mènu "Live" dan pilih "Moji TV" padè daptar tayangan Vidio pêranti nonton Proliga 2023.
Seperti pada umumnye kite jalan-jalan, nah banyak juga nyang mesti diperhatiin kalo kite mau berkunjung ke pantai. Nah karna aye jalan kepantainye bareng-bareng ama keluarga besar jadi mesti tuh aye bagi pengetahuan ini ke sodara-sodara sebelum sampe di tempat tujuan. Pertama kite kaga boleh lengah pisan ama anak-anak karna ini pantai bukan kolem renang jadi jangkauan kite tuh luas. Kedua, kalo kite kaga bisa berenang tuh jangan dah sekali-kali berenang ke tengah laut, ya boleh aja kalo ade temennya tapi jangan lupa pake pelampung. Ketiga, kite mesti jaga tuh kebersihan lau, jangan buat sampah malah kelaut pan kite berenang di laut masa barengan ama sampah.
Menggunakan marketplace bisa mempermudah kamu untuk menjangkau konsumen baru. Biasanye, konsumen bakal menjelajahi toko-toko terlebih dahulu sebelum memutuskan membeli. Nah, kamu berkesempatan untuk bersaing juga dengan toko lain dalam menarik minat beli mereka. Dengan adanye fitur search, produkmu bisa ditemukan oleh orang bejibun dengan keyword tertentu. Kamu juga bisa mengiklankan produkmu di keyword yang paling relevan dengan produk tersebut. Apalagi jika kamu adalah pemilik bisnis kecil. Hal ini memungkinkan produkmu untuk ditemukan oleh orang yang sebelumnye mungkin belum pernah mendengar brand kamu. Jika marketplace udeh mendapat kepercayaan konsumen, biasanye mereka juga memiliki kepercayaan terhadap produk, dan penjual di dalamnye. Dari pade membeli di website yang belum pernah mereka coba, mereka lebih memilih mencari produk yang dibutuhkan melalui platform kepercayaannye mereka.
Pemaen basket nyang kudu bangat digibahin soal prestasinye ntu emang Stephen Curry. Pemaen basket propesional dari Golden State Warriors enih bahkan jadi idola banyak artis ato public figure dunie, dari orang Eropa, Amerika, ampe Asia. Kagak heran, soalnye si spesialis point guard enih, udeh banyak norehin prestasi di dunie basket. Sebut aje, nyang baru-baru di 2022, die dapet penghargaan NBA Finals MVP, NBA All Star, NBA Western Conference Finals MVP, NBA All Star Game MVP, dan masi banyak lageh! Nyang lebih kerennye, die berkali-kali cetak rekor di NBA, bahkan demen ngebaruin rekornye ndiri. Misalnye, 272 tembakan 3 angka pas musim 2012-13 nyang die perbaruin jadi 286 tembakan 3 angka pas 2017-18. Bahkan, di 2021, die dapet titel pencetak 3 angka terbanyak di NBA, ya entu sebanyak 2.978 tembakan! Siape nyang kagak demen ame atlet keren begini, yak?
Keenakan makanan di restoran padang ude ga ada yang nolak enaknye, soalnye selain eni makanan berbumbu lekoh banget, selain ntu masakan padang masuk ame lidah orang indonesia pade umumnye, bergam masakan pdang nyang dipamerin dietalase restorannye, mulai ayam bakar, ayam pop, rendang, gulai otak sapi, gulr ikan kakap, gule cincang, terong balado, ikan mas goreng, goreng jeroan (ati ampela), perkedel kentang, perkedel jagung, telor dadar, paru goreng, kerupuk udang, gule jange, ikan bawal bakar, nah ade juge menu nyang dijual pade umumnye kayak sop buntut, sop kaki sapi, dari segi harganye lumayan murah buat kantong masyarakat pade umumnye, misal nasi ayam bakar + lalapan dijual harganye 17 ribuan, cukup terjangkau dah buat karyawan nyang bergaji umr aje .
Liburan dengan nginep di hotel teryate mulai meningkat di tahun 2021, walaupun masih dalam keadaan pandemi. Sebenernya sih masih belon normal dari sebelum pandemi, cuma angka naeknya tingkat penghunian kamar hotel tuh sebanyak 46,59%. Menurut Kepala Badan Statistik DKI Jakarta Bapak Buyung Airlangga, rate-rate lamanye nginep tamu asing ama domestik di hotel berbintang pada April 2021 naik 0,38 hari dibanding Maret 2021. Buat kite nyang mau ikut staycation juga teryata kaga perlu cemas lagi karna Kementrian Kesehatan ama Ekonomi Kreatif nerapin program CHSE. Buat nyang kaga tau CHSE itu apaan, aye bakalan jelasin singkatanya nih yaitu Cleanliness, Healt, Safety, and Enviroment Sustainability, nah udah dijamin tuh keamanannya ama Kementrian Kesehatan jadi kita bisa lega dah tuh.